SYMBOLAE AD OVI AVIUM HISTORIAM ANTE INCUBATIONEM. 



gine subcrenato subtilissimi desinunt. {Fig. XX.) Directio principalis ba- 

 rum fibrarum transversa ad marginem infundibuli perpendicularis est. 

 In linea media longitudinali infundibuli ita ex utroque limbo fibrae mus- 

 culares concurrunt, ut ibi saturam transversim striatam efforment; ubi 

 vero orificium infundibuli patet, ibi per ejus parietes ad oviductum con- 

 tinuantur. Aliae praeterea fibrillae parallelae marginibus limborum prio- 

 ribus transversim intertextae šunt. Fibrillae hae ab extremitatibus in- 

 fundibuli a ligamento nempe anteriori et ab utero originem ducunt et 

 omnem ejus longitudinem ex utraque parte percurrunt. Hae dum con- 

 trahuntur crispationem potissimum limbi efficiunt. Atque inde mobilitas 

 mira infundibuli, de qua supra locuti sumus, derivanda. Reliquae fibrae 

 musculares mesometrii transversim ad oviductum protenduntur, plicis 

 oblongis ac ramificationibus inter se communicant, seque invicem per- 

 plectunt, ita tamen, ut interstitia pellucida relinquant, solis membranae 

 serosae laminis occupata, caeterum a nervorum filis tenuissimis trans- 

 versim, a vasis secundariis, quae oviductum adeunt, sub angulo acuto 12 

 intertexta; vasa vero principalia proxima origini mesometrii cum ovi- 

 ductu parallela decurrunt. Non ubique latitudo mesometrii aequalis est. 

 Prout nempe oviductus tribus flexuris sursum deorsumque sinuatur, 

 mesometrium etiam brevius aut laxius evadit. Fibrillae musculares me- 

 sometrii, ubi oviductum jamjam attingunt, ab invicem discedunt, eumque 

 am.plectentes membrána musculari tenerrima obducunt, in qua fibras 

 longitudinales, quas auctores adnotant*, frustra quaesiveris, nisi in ul- 

 tima parte oviductus, ubi uterům adiens per tractum duorum fere polli- 

 cum coarctatur **. Hic ab utero fibrae longitudinales distinctissimae con- 

 tirtuantur, et in ea regione, ubi oviductus amplificatur, continuo evane- 

 scunt. Uterus ipse duplici strato musculorum obtegitur. In externo strato 

 longitudinali directione ab apostomosi oviductus ad vaginae ora excur- 

 runt, in interno membránám, quae testam ovi parat, circulares ambiunt. 

 Etiam in vagína longitudinales fibrae praevalent, circulares potius in ejus 

 sphinctere colliguntur. Vagina et infundibulum, qua canales fere toti 

 musculares, mirum in modům ductiles šunt, ita ut paullatim dilatando. 



* Fibrae isthaec longitudinales nil aliud šunt, nisi plicae oblongae membranae in- 

 ternae oviductus, albumen secernentis, quae per membránám serosám atque muscularem 

 tenerrimas transparent. Rem ita esse facile comparet, dum detractis membranis illis 

 plicas membranae secretoriae laminas ejus aperiendo spatula complanaveris. 



•* Isthmum oviductus apellaverim. Haec pars, uti observavi, ad secretionem 

 membranae testae destinata est. Dum ovum albumine jam instructum in isthmi initium 

 intrat, prima parietum resistentia pars intrans compressa finem acutum ovi parat, se- 

 quens iter jam dilatatum reperiens in obtusiorem polum rotundatur; in illa arctatione 

 fors etiam conditio mechanica strictioris adcretionis albuminis, quam ligamentum Tre- 

 DERI vocant, quaerenda est. 



207 



